Leonard Jimmie Savage

Leonard Jimmie Savage (født 20. november 1917, død 1. november 1971) var en amerikansk matematiker og statistiker. Nobelpris-vinneren og økonomen Milton Friedman uttalte om Savage at han var «et av de få mennesker som jeg har møtt som jeg uten å nøle vil kalle et geni.»Friedman, Milton; Friedman, Rose (1998): Two Lucky People: Memoirs. Chicago: The University of Chicago Press. ISBN 0-226-26414-9, s. 146.

 Liv og virke 
Savage ble uteksaminert fra Universitetet i Michigan og senere arbeidet han ved Institutt for avansert forskning ved Princeton University, Universitetet i Chicago, Universitetet i Michigan, Yale University og Statistisk Research Group ved Columbia University. Selv om hans offisielle veileder var Sumner Myers, har Savage også kreditert anerkjente forskere som Milton Friedman og W. Allen Wallis som statistiske mentorer.

Savages mest kjente arbeider var boken Foundations of Statistics («Statistikkens grunnlag») som ble publisert i 1954, der han fremmet bayesiansk statistikk og satte fram en teori om subjektiv og personlig sannsynlighet og statistikk. Under den andre verdenskrig, var Savage statistisk assistent til John von Neumann, matematikeren som ble kreditert for å bygge den første elektroniske datamaskinen.Hacking, Ian (2001): An Introduction to Probability and Inductive Logic. Cambridge: Cambridge University Press. ISBN 0-521-77287-7, s. 184.

Et av Savages indirekte bidrag var hans oppdagelse av arbeidet til den franske forskeren Louis Bachelier på stokastiske (tilfeldige) modeller for å sette opp priser og den matematiske teorien om optimal prising. Savage gjorde Paul Samuelson oppmerksom på arbeidet til Bachelier, og det var fra dennes påfølgende skrifter om at «tilfeldig bevegelse» (og deretter browniansk bevegelse) som ble grunnlaget til matematisk finansiering.Szpiro, George (2011): Pricing the Future: Finance, Physics, and the 300-year Journey to the Black-Scholes Equation : a Story of Genius and Discovery, Basic BooksRead, Colin (2012): The Efficient Market Hypothesists: Bachelier, Samuelson, Fama, Ross, Tobin and Shiller, Palgrave Macmillan, s. 75

 Referanser 

 Eksterne lenker 
 O'Connor, John J.; Robertson, Edmund F.: «Leonard Jimmie Savage», MacTutor History of Mathematics archive, University of St Andrews.
 Leonard Jimmie Savage hos Mathematics Genealogy Project

Kategori:Matematikere fra USA
Kategori:Personer fra Detroit
Kategori:Fødsler i 1917
Kategori:Dødsfall i 1971